cyanic-selkie/wikianc huggingface dataset:
Εισβολέας
Καριέρα
Στις αρχές του 2004 πλαισίωσε τον Γέλω, με γνώμονα τη δισκογραφική συνέχεια της Σκοτεινής Πλευράς. Το 2005, με την βοήθεια του Alx, έβγαλαν το πρώτο τους βίντεο κλιπ με τίτλο Κάνε πίσω. Το 2007 κυκλοφόρησαν το Πολεμιστές ζωής, που αγαπήθηκε από το κοινό.
Η πρώτη του σόλο δισκογραφική δουλειά κυκλοφόρησε το 2004 με τίτλο Μόνο Αγάπη ενώ η συνέχεια είναι καταιγιστική καθώς βγάζει μέχρι το 2009 άλλους έξι δίσκους, ο Τρόπος Ζωής το 2004, το Με τις Πάντες Μόνο το 2005, η Χαλαρουίτα το 2007, το Αλήθειες Αυθόρμητες το 2007, το Νταλαβέρι με το Γνήσιο το 2008 και η Καλή Φάση το 2009.
Το 2010 κυκλοφόρησε από τη Lyra το Γκέγκε, που περιλαμβάνει 17 τραγούδια. Είναι ένας διαφορετικός δίσκος, ο οποίος αντιπροσωπεύει την ελληνική πραγματικότητα. Διαθέτει έντονο το ρεμπέτικο στοιχείο. Ο ίδιος ο Εισβολέας χαρακτηρίζει την μουσική του ραπ-μπέτικο υπογραμμίζοντας αυτό ακριβώς ενώ σε όλο τον δίσκο χρησιμοποιούνται ελληνικά όργανα όπως το μπουζούκι και ο μπαγλαμάς.
Το 2011 κυκλοφόρησε με τα Τιγρέ Σποράκια τον δίσκο Όνομα και Πράμα. Τον Οκτώβριο της ίδιας χρονιάς έκαναν μία συναυλία στον Σταυρό του Νότου.
Το 2012, μετά από δύο χρόνια απουσίας από τη δισκογραφία, ο Εισβολέας κυκλοφόρησε τον δίσκο Ο Μύθος Καταρρέει, που περιλαμβάνει 14 τραγούδια. Ο δίσκος θίγει τους μύθους που κάποιοι έφτιαχναν γύρω από τον εαυτό τους όλα αυτά τα χρόνια, της μουσικής βιομηχανίας με τα CD, τον μύθο των παρουσιαστών στην τηλεόραση και το στημένο και πολυφορεμένο ύφος τον εκπομπών τους. Ο δίσκος περιέχει ατάκες που σχολιάστηκαν στο hiphop.gr, όπως "Τους γραμματείς και τους Φαρισαίους τις χώρας που τους πήραμε χαμπάρι και φωνάζουν βοήθεια" ή "Οι σάπιες συνειδήσεις τελικά είναι Κίρκη, έπρεπε να πτωχεύσουμε για να καταρρεύσουν οι μύθοι;". Κάποιοι θεωρούν αυτό τον δίσκο ως diss στον Υποχθόνιο, καθώς είχαν κόντρα τα τελευταία χρόνια, ιδιαίτερα όταν ο τελευταίος ίδρυσε την Capital Music. Τέλος, ο δίσκος είναι σε συνεργασία με τον παραγωγό Eversor.
Απόψεις και υποδοχή
Όπως αναφέρει ο ίδιος, ξεκίνησε την εποχή που το hip hop στην Ελλάδα ξεκινούσε τη διαδρομή του και παρά τις δυσκολίες και τις «κακουχίες» που θεωρεί ότι περνούσε η κουλτούρα αυτή, πιστεύει ότι κατάφερε με τον τρόπο του να συμβάλει στην άνθηση και την ανύψωσή της. Αυτό που τον ξεχωρίζει από τους υπόλοιπους ράπερς είναι, κατά τον ίδιο, "η μεταδοτικότητα και η θετική ενέργεια που δίνει στον κόσμο κάνοντας τον να περνάει καλά και να μπαίνει σε σκέψη".
Ο Εισβολέας δεν εκτελεί κάποια παλιότερα τραγούδια του, καθώς δεν τον αντιπροσωπεύουν πια και μετανιώνει γι' αυτά, αφού μερικά από αυτά περιέχουν σεξιστικά και συντηρητικά μηνύματα. Θεωρεί το hip hop μια "σύγχρονη λαογραφία".
Στο περιβάλλον του πιστεύεται ότι τον Εισβολέα διακρίνει η απλότητα και η αμεσότητα του στη μουσική του, που είναι ιδιαίτερη, καθώς πολλές φορές συνδυάζει το hip hop με το ρεμπέτικο, χρησιμοποιώντας διάφορα όργανα της μικρασιατικής κουλτούρας σε συνδυασμό με samples.
Σόλο άλμπουμς
CDs
Mixtapes
Με Σκοτεινή Πλευρά
CDs
Mixtapes
Εξωτερικοί σύνδεσμοι
Κατηγορία:Έλληνες μουσικοί Κατηγορία:Έλληνες ράπερ
Crash Bandicoot (χαρακτήρας)
Ο Crash Bandicoot είναι φανταστικός χαρακτήρας της ομώνυμης σειράς Crash Bandicoot και ο κύριος πρωταγωνιστής της. Ο χαρακτήρας εισήχθη το 1996, στο βιντεοπαιχνίδι Crash Bandicoot. Πρακτικά είναι ένα ανθρωπόμορφο αρσενικό μπαντικότ, το οποίο έχει αλλαχτεί γενετικά από τον κύριο ανταγωνιστή της σειράς Doctor Neo Cortex, το οποίο δραπέτευσε από το κάστρο του Cortex, μετά από την αποτυχημένη προσπάθεια του τελευταίου του πειράματος "Cortex Vortex". Το κυριότερο θέμα της σειράς είναι ο Crash, που προσπαθεί να καταστρέψει τα σχέδια του Cortex για παγκόσμια κυριαρχία. Σαν χαρακτήρας ο Crash μπορεί να κάνει κάποιες άπρεπες ή προσβλητικές κινήσεις, ενώ μπορεί να εκτοξεύσει μήλα και να στριφογυρίσει ταχύτατα, ανατρέποντας σχεδόν ό,τι συναντά.
O Crash δημιουργήθηκε από τους Άντι Γκάβιν και Τζέισον Ρούμπιν, και σχεδιάστηκε αρχικά από τον Τσαρλς Ζέμπιλας. Πρόθεση της Sony, ήταν ο Crash να γίνει μία μασκότ της εταιρείας, ώστε να ανταγωνιστεί τον Mario της Nintendo και τον Sonic the Hedgehog της Sega. Πριν του δοθεί το τελικό του όνομα (το οποίο προέκυψε από την ικανότητά του να καταστρέφει κουτιά), υπήρχαν σκέψεις να ονομαστεί ως "Willie the Wombat", όνομα δε που διατηρήθηκε σχεδόν σε όλο το πρώτο μέρος της παραγωγής του πρώτου παιχνιδιού. Με το πέρας των ετών, ο Crash, συγκρίνεται με τους δύο προαναφερθέντες χαρακτήρες, από τους κριτικούς. Όταν είχε πρωτεμφανιστεί είχε λάβει πολύ θετικά σχόλια για το animation του, αλλά η φωνή του δεν έλαβε την ίδια αντιμετώπιση. Τέλος, ο νέος σχεδιασμός της Radical Entertainment, συναντήθηκε με ανάμικτες αντιδράσεις.
O Crash συνολικά έχει εμφανιστεί και στα τρία βιντεοπαιχνίδια της σειράς καθώς και στα Crash Team Racing και Crash Bash. Επίσης, έχει εμφανιστεί και στα Crash Bandicoot: The Huge Adventure, Crash Bandicoot 2: N-Tranced και Crash Tag Team Racing. Ενώ έχει εμφανιστεί και σε παιχνίδια εκτός σειράς όπως το Skylanders: Imaginators. To 2017, κυκλοφόρησε και το Crash Bandicoot N. Sane Trilogy, το οποίο είναι διαθέσιμο στο PlayStation 4 πρόκειται για ένα remastered των πρώτων τριών παιχνιδιών της σειράς. Ο Crash από τη στιγμή της πρώτης του εμφάνισης έχει κυκλοφορήσει και μινιατούρες, ενώ παλαιοντολόγοι, έχουν ονομάσει ένα εξαφανισμένο είδος μπαντικότ, Crash Bandicoot. Σε μία ψηφοφορία του MSN για τον Πιο Χαρακτηριστικό Χαρακτήρα Βιντεοπαιχνιδιού, ο Crash, έφτασε στην 8η θέση. Τέλος, το βιβλίο Γκίνες, τον κατέταξε 11ο Καλύτερο Χαρακτήρα Βιντεοπαιχνιδιών.
Εξωτερικοί σύνδεσμοι
Κατηγορία:Χαρακτήρες βιντεοπαιχνιδιών Κατηγορία:Crash Bandicoot Κατηγορία:Universal Pictures Κατηγορία:Μασκότ βιντεοπαιχνιδιών Κατηγορία:Πρωταγωνιστές βιντεοπαιχνιδιών
Ντόναλντ Κρισπ
Παραπομπές
Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί βωβών ταινιών Κατηγορία:Άγγλοι σκηνοθέτες κινηματογράφου
Ρεσβερατρόλη
280px|δεξιά|thumb|Συντακτικός τύπος ρεσβερατρόλης Η ρεσβερατρόλη (διεθνής ονομασία: resveratrol, RVT) είναι ένωση που ανήκει, με βάση την λειτουργία της στην κατηγορία των φυτοαλεξινών (phytoalexins) και με βάση την δομή της στην κατηγορία των στιλβενοειδών (stilbenoids), αφού η βασική δομή της είναι το στιλβένιο. Η ρεσβερατρόλη είναι φυσική ουσία που βρίσκεται κυρίως σε υψηλές συγκεντρώσεις στον φλοιό των σταφυλιών και ιδιαίτερα των κόκκινων σταφυλιών, στα φύλλα ευκαλύπτου και ελάτου, στους ξηρούς καρπούς, στα φρούτα του δάσους (μούρα και βακκίνια (blueberries, cranberries, bilberries (μύρτιλλα)). Σε μικρότερες ποσότητες έχει βρεθεί σε 70 ακόμη φυτικά προϊόντα.
Σημειώσεις
<references group="Σημ." />
Σταμάτης Μωραΐτης
Ο Σταμάτης Μωραΐτης (γεν. Μονοκάμπι Ικαρίαs, 1914 ή 1910 - 2 Φεβρουαρίου 2013), ήταν Έλληνας, αιωνόβιος συνταξιούχος, του οποίου η περίπτωση κίνησε το παγκόσμιο ενδιαφέρον. Το 1976 ο Μωραΐτης είχε διαγνωσθεί με καρκίνο στον πνεύμονα και σύμφωνα με τους Αμερικανούς ιατρούς που τον εξέτασαν, είχε μόλις 6-9 μήνες ζωής. Ωστόσο επέζησε, χωρίς μάλιστα να υποβληθεί σε οποιαδήποτε θεραπεία. Ο ίδιος απέδιδε τους λόγους της μακροζωΐας του στην υγιεινή διατροφή. Πέθανε σε ηλικία 98 ή 102 ετών, το Φεβρουάριο του 2013. Κηδεύτηκε στις 6 Φεβρουαρίου 2013.
Παραπομπές
Κατηγορία:Καρκίνος Κατηγορία:Ικαρία
Λεοπόλδος Β΄ της Αγίας Ρωμαϊκής Αυτοκρατορίας
Ο Λεοπόλδος Β΄ (Leopold II., 5 Μαΐου 1747 - 1 Μαρτίου 1792) από τον Οίκο των Αψβούργων-Λωρραίνης ήταν Αυτοκράτορας της Αγίας Ρωμαϊκής Αυτοκρατορίας και Βασιλιάς της Ουγγαρίας και της Βοημίας (1790 - 1792), Αρχιδούκας της Αυστρίας και Μέγας Δούκας της Τοσκάνης (1765 - 1790).
Η νεότητά του
Ως τριτότοκος ο Λεοπόλδος προοριζόταν για το ιερατικό στάδιο, αλλά όταν πέθανε ο δεύτερος αδελφός του Κάρολος (1761) ορίστηκε ο ίδιος διάδοχος στο Δουκάτο της Τοσκάνης και παντρεύτηκε την Μαρία Λουίζα της Ισπανίας, κόρη του Καρόλου Γ΄. Τον Αύγουστο του 1765 διαδέχθηκε τον πατέρα του ως Μέγας Δούκας της Τοσκάνης. Υπήρξε διάσημος στη Φλωρεντία για τις πολλές εξωσυζυγικές του σχέσεις.
Μέγας Δούκας της Τοσκάνης
Κατά τη διάρκεια των 20 χρόνων που ήταν δούκας της Φλωρεντίας αναμόρφωσε πλήρως το δουκάτο, κατάργησε τους αυστηρούς περιορισμούς που είχαν τεθεί στη βιομηχανία και στην ατομική ιδιοκτησία από τον Οίκο των Μεδίκων ενώ είχαν διατηρηθεί από τον πατέρα του. Έκανε νέο σύστημα δικαιότερο για τη φορολογία από τα κέρδη του οποίου εκτέλεσε μεγάλα δημόσια έργα, παρόλα αυτά ήταν αντιπαθής στον ιταλικό λαό λόγω της φιλαργυρίας του. Δεν μπόρεσε όμως να ελέγξει την εκκλησιαστική περιουσία και οι προσπάθειες του να το κάνει τον έφεραν σε σύγκρουση με τον Πάπα.
Έκανε και άλλες οικονομικές και κοινωνικές μεταρρυθμίσεις, καθιέρωσε υποχρεωτικό το εμβόλιο στην ευλογιά, ενώ απαγόρευσε κάθε μορφή βασανιστηρίων στους ψυχικά ασθενείς, κατασκευάζοντας ταυτόχρονα πολλά νοσοκομεία για την περίθαλψή τους. Τα τελευταία χρόνια είχε πολλές συναντήσεις με τον μεγαλύτερο αδελφό του, αυτοκράτορα Ιωσήφ Β΄, για τον οποίο ήταν σίγουρος ότι θα τον διαδεχτεί σύντομα επειδή ήταν άτεκνος και έπασχε από ανίατη ασθένεια. Παρ' όλα αυτά, ενώ ήταν αρκετά αγαπημένοι, αρνήθηκε τη συμβασιλεία μαζί του γιατί δεν ήθελε να έχει φθορά από την αντιδημοτικότητα του.
Αυτοκράτορας
Πέθανε αιφνίδια στη Βιέννη τον Μάρτιο του 1792 σε ηλικία 44 ετών.
Οικογένεια
Με τη σύζυγο του Μαρία Λουίζα των Βουρβόνων, κόρη του Καρόλου Γ΄ της Ισπανίας, απέκτησαν τα εξής παιδιά:
Αναφορές
Κατηγορία:Βασιλείς της Γερμανίας Κατηγορία:Αυτοκράτορες της Αγίας Ρωμαϊκής Αυτοκρατορίας Κατηγορία:Δούκες της Αυστρίας Κατηγορία:Δούκες του Μιλάνου Κατηγορία:Βασιλείς της Κροατίας Κατηγορία:Βασιλείς της Ουγγαρίας Κατηγορία:Βασιλείς της Βοημίας Κατηγορία:Μεγάλοι Δούκες της Τοσκάνης Κατηγορία:Οίκος των Αψβούργων-Λωρραίνης
Γιούρι Μπρέζαν
Ο Γιούρι Μπρέζαν (9 Ιουνίου 1916 - 12 Μαρτίου 2006) ήταν συγγραφέας από τη Σορβία. Τα έργα του, ειδικά τα μυθιστορήματα, τα αφηγηματικά έργα και τα παιδικά βιβλία, ήταν διαθέσιμα στις δύο γλώσσες Γερμανικά και Άνω Σορβικά.
Έζησε, μετά τη γέννησή του κατά τη διάρκεια και μετά το 1945, στη Λαϊκή Δημοκρατία της Γερμανίας (Ανατολική Γερμανία). μικρογραφία| Ο Γιούρι Μπρέζαν με την [[Κρίστα Βολφ το 1981]]
Ζωή και εργασία
Ο Μπρέζαν γεννήθηκε στην πόλη Ρέκελβιτς κοντά Κάμενζ, ο γιος ενός εργάτη λατομείου και των μικροκαλλιεργητή. Είχε τρεις νεότερες αδελφές των οποίων η ακόρεστη όρεξη για νέες ιστορίες τον ενθάρρυνε να ασκήσει τα αφηγηματικά του ταλέντα από νεαρή ηλικία. Παρακολούθησε σχολείο στο Μπάουτσεν και στη συνέχεια σπούδασε πολιτική οικονομία. Ωστόσο, αποκλείστηκε από τις σπουδές του το 1936.
Μετά το 1933, εργάστηκε παράνομα για την Ντομόβινα και ήταν ενεργός σε μια ομάδα αντίστασης Σορβίων. Η Ντομόβινα έκλεισε από την κυβέρνηση το 1937, και το 1937–38, ο Μπρέζαν μετανάστευσε στην Πράγα. Μετά την επιστροφή του, συνελήφθη και κρατήθηκε στη φυλακή το 1938–39. Από το 1942 έως το 1944, ήταν στρατιώτης στη Βέρμαχτ και έγινε αιχμάλωτος πολέμου με τους Αμερικανούς.
Μεταξύ 1945 και 1948, ήταν αξιωματούχος της νεολαίας για τη Ντομόβινα. Το 1946, εντάχθηκε στο Σοσιαλιστικό Κόμμα Ενότητας. Μετά το 1949, εργάστηκε ως ανεξάρτητος συγγραφέας. Το 1946, έγινε μέλος του γερμανικού PEN-Zentrum East and West, το 1965 μέλος της Ακαδημίας Τεχνών (Akademie der Künste). Μεταξύ 1969 και 1989 διετέλεσε αντιπρόεδρος της Ένωσης συγγραφέων της Ανατολικής Γερμανίας. Έζησε κοντά στη γενέτειρά του μέχρι το θάνατό του στο Κάμενζ.
Τιμήθηκε συχνά στην Κομμουνιστική Ανατολική Γερμανία και έλαβε το Εθνικό Βραβείο της Ανατολικής Γερμανίας το 1951, το 1964 και το 1976, το βραβείο λογοτεχνίας και τέχνης του Ντομόβινα το 1973, το Τάγμα του Καρλ Μαρξ το 1974 και το Πατριωτικό Τάγμα Αξίας (Vaterländischer Verdienstorden) το 1981.
Έργα
Πολλά από τα μυθιστορήματα και οι ιστορίες του έχουν αυτοβιογραφικά στοιχεία. Το πιο γνωστό έργο του είναι το μυθιστόρημα τριλογίας του Ο μαθητής του γυμνασίου (Der Gymnasiast) (1959), Εξάμηνο του χαμένου χρόνου (Semester der verlorenen Zeit) (1959) και Ανδρικά χρόνια (Mannesjahre) (1964).
Άλλα έργα χρησιμοποιούν στοιχεία από την πλούσια λαογραφία της Άνω Λουσατίας.
Έξωτερικοί σύνδεσμοι
Κατηγορία:Γερμανοί συγγραφείς
Γ΄ κατηγορία ποδοσφαίρου ανδρών Κύπρου 1993-94
Η Γ΄ κατηγορία Κύπρου 1993-94 αποτέλεσε το 23ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Οθέλλος Αθηαίνου για 2η φορά στην ιστορία του.
Σύστημα διεξαγωγής
Στο πρωτάθλημα της Γ΄ κατηγορία την περίοδο 1993-94 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς.
Η πρωταθλήτρια ομάδα προβιβάστηκε στην Β΄ κατηγορία 1994–95. Η δεύτερη στη βαθμολογία ομάδα έδωσε μπαράζ με τη 9η ομάδα του πρωταθλήματος Β΄ κατηγορία 1993-94, με τη νικήτρια να συμμετέχει στην Β΄ κατηγορία 1994-95 και την ηττημένη στη Γ΄ κατηγορία 1994-95.
Οι πέντε τελευταίες ομάδες υποβιβάστηκαν στη Δ΄ κατηγορία 1994–95. Η 9η στη βαθμολογία ομάδα έδωσε μπαράζ με τη 2η ομάδα του πρωταθλήματος Δ΄ κατηγορία 1993-94, με τη νικήτρια να συμμετέχει στην Γ΄ κατηγορία 1994-95 και την ηττημένη στη Δ΄ κατηγορία 1994-95.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1992-93
Ομάδες που προήχθησαν στη Β΄ κατηγορία 1993-94
Ομάδες που διαβαθμίστηκαν στην Δ΄ κατηγορία 1993-94
Ομάδες που διαβαθμίστηκαν από την Β΄ κατηγορία 1992-93
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση
Μπαράζ
Ο Αχυρώνας έδωσε αγώνες μπαράζ με την 9η ομάδα του πρωταθλήματος Β΄ Κατηγορίας, Δόξα Κατωκοπιάς. Στον πρώτο αγώνα η Δόξα κέρδισε εκτός έδρας με 1-2. Στον επαναληπτικό κέρδισε και πάλι με σκορ 4-1 και παρέμεινε στη Β΄ κατηγορία, με τον Αχυρώνα να παραμένει στη Γ΄ κατηγορία.
Ο Φωτειακός έδωσε αγώνες μπαράζ με τη 2η ομάδα του πρωταθλήματος Δ΄ Κατηγορίας, Ροτσίδη. Στον πρώτο αγώνα ο Ροτσίδης κέρδισε εντός έδρας με 2-1. Στον επαναληπτικό, ο Φωτειακός κέρδισε με 1-0. Νικητής των μπαράζ αναδείχθηκε ο Φωτειακός λόγω του εκτός έδρας γκολ και έτσι παρέμεινε στη Γ΄ κατηγορία.
Δείτε επίσης
Κατηγορία:Εγχώρια ποδοσφαιρικά πρωταθλήματα 1993-1994 Κατηγορία:Γ΄ κατηγορία ποδοσφαίρου ανδρών Κύπρου
Κάστρο του Σαν Σερβάντο
Το κάστρο του Σαν Σερβάντο είναι μεσαιωνικό μνημείο στην πόλη του Τολέδου της Ισπανίας, κοντά στις όχθες του ποταμού Τάγου και στην Ακαδημία Πεζικού. Το φρούριο αποτυπώθηκε στο έργο Άποψη του Τολέδου (1595-99) του Δομήνικου Θεοτοκόπουλου.
Ιστορία και περιγραφή
Η κατασκευή του ξεκίνησε το 1024 με σκοπό να γίνει μοναστήρι, κατά τα έτη της βασιλείας του Βασιλιά Αλφόνσου ΣΤ΄. Το 1088 μετατράπηκε σε αλκαζάρ, λόγω της απειλής που δεχόταν το χριστιανικό Βασίλειο και της πιθανής εισβολής από των Μουσουλμάνων από την πλευρά της γέφυρας της Αλκάνταρα.
Το 1147 ο Μουνιόθ ντε Θερβάτος απελευθέρωσε το κάστρο που είχαν καταλάβει οι Μουσουλμάνοι. Με την ολοκληρωτική εκδίωξη των Μουσουλμάνων από την Ιβηρική Χερσόνησο, το φρούριο έχασε σταδιακά τον αμυντικό χαρακτήρα του και παράκμασε.
Μετά από πολλά σκαμπανεβάσματα, έχοντας γλυτώσει από την κατεδάφιση, ανακηρύχθηκε το 1874 «Εθνικό Καλλιτεχνικό Μνημείο». Τον 21ο αιώνα το κάστρο είναι πλήρως αποκατεστημένο και, αφού χρησίμευσε διαδοχικά ως κολλέγιο, έδρα του Κόρτες της Καστίλλης-Λα Μάντσα και πανεπιστημιακή κατοικία, σήμερα χρησιμοποιείται ως ξενώνας και τόπος διεξαγωγής μαθημάτων και συνεδρίων.
Από το κάστρο μπορεί να δει κανείς μια πανοραμική άποψη της πόλης του Τολέδου και του ποταμού Τάγου, ο οποίος την διαπερνά, στο σημείο που βρισκόταν η μεσαιωνική ακρόπολη.
Εξωτερικοί σύνδεσμοι
Κατηγορία:Κτίρια και κατασκευές στην Καστίλλη-Λα Μάντσα Κατηγορία:Κάστρα στην Ισπανία
Τζορτζ Μπρεντ
Ο Τζορτζ Μπρεντ (αγγλικά: George Brent, 15 Μαρτίου 1904 - 26 Μαΐου 1979) ήταν Ιρλανδός ηθοποιός του θεάτρου, της τηλεόρασης και του αμερικανικού κινηματογράφου.
Στην αρχή της καριέρας του συμμετείχε σε θεατρικές παραστάσεις, και το 1927 έπαιξε στο Μπρόντγουεϊ, στο πλευρό του Κλαρκ Γκέιμπλ. Αργότερα μετακόμισε στο Χόλιγουντ και έκανε την πρώτη του ταινία, ονόματι Under Suspicion, το 1930. Τα επόμενα δύο χρόνια έκανε μερικές ταινίες με την Universal Studios και τη 20th Century Fox, χωρίς να συναντήσει επιτυχία. Όλα αυτά μέχρι το 1932, όπου υπέγραψε συμβόλαιο με τη Warner Bros., παραμένοντας εκεί για είκοσι χρόνια, γνωρίζοντας επιτυχία και πρωταγωνιστώντας σε αρκετές ταινίες, ιδιαιτέρως τις δεκαετίες 1930 και 1940. Κατόπιν έγινε ο νούμερο ένα (άντρας) συμπρωταγωνιστής της Μπέτι Ντέιβις, σε πολλές ταινίες. Τη δεκαετία του 1940 έκανε περισσότερο B - movies και το 1953 αποσύρθηκε από την κινηματογράφο.
Μέχρι το 1960 συνέχισε να εμφανίζεται στην τηλεόραση. Η τελευταία του εμφάνιση στον κινηματογράφο έγινε το 1978. Ο Μπρέντ κατέχει δύο αστέρια στη Λεωφόρο της Δόξας, ένα για την κινηματογραφική του προσφορά κι ένα για την τηλεοπτική του. Πέθανε, το 1979, σε ηλικία 75 ετών στην Καλιφόρνια, από εμφύσημα.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Ιρλανδοί άνδρες ηθοποιοί κινηματογράφου Κατηγορία:Ιρλανδοί άνδρες ηθοποιοί τηλεόρασης Κατηγορία:Ιρλανδοί άνδρες ηθοποιοί θεάτρου
Α.Ο. Νέας Τρίγλιας
Ιστορική αναδρομή
Την αγωνιστική περίοδο 2012-13 ο σύλλογος ολοκλήρωσε τις αγωνιστικές του υποχρεώσεις για την κανονική περίοδο του Πρωταθλήματος Ανδρών Ε.ΚΑ.Σ.Χ. στην 1η θέση του βαθμολογικού πίνακα. Ακολούθως συμμετείχε στα Play-offs όπου αρχικά ξεπέρασε με επιτυχία το εμπόδιο του Πολύγυρου κάνοντας το 3-0 στη μεταξύ τους σειρά παιχνιδιών. Στους τελικούς αναμετρήθηκε με τον Απόλλωνα Αρναίας, με τη μεταξύ τους σειρά να ξεκινά στο 0-2 υπέρ της Αρναίας. Εν τέλει ήταν ο Απόλλων εκείνος που κατέκτησε το Πρωτάθλημα και ανέβηκε στη Γ' Εθνική Κατηγορία, πετυχαίνοντας το 3-2 στα μεταξύ τους παιχνίδια.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Α.Ο. Νέας Τρίγλιας διαγωνίστηκε στο Πρωτάθλημα Ανδρών που διοργάνωσε η Ένωση Καλαθοσφαιρικών Σωματείων Χαλκιδικής. Έχοντας συγκεντρώσει 4 νίκες και 12 ήττες, κατέλαβε την 8η και πρότελευταία θέση της τελικής κατάταξης.
Έδρα του συλλόγου είναι το Κλειστό Γυμναστήριο Τρίγλιας. Πρόεδρος του διοικητικού συμβουλίου είναι ο Γιώργος Ραχμανίδης. Καθήκοντα πρώτου προπονητή διατηρεί ο Χρήστος Καραφεύγας. Περιοδος 2012, ,2013 ΕΦΗΒΙΚΟ και 2014 /2015 ΠΑΙΔΙΚΟ  Finalist ΕΚΑΣΧ                         2015/2016 προπονητης ο Μπα. Τσιαουσιδης. Α.Ανδρων, Εφηβων.
Ιστορική αναδρομή
Το γυναικείο τμήμα του συλλόγου της Νέας Τρίγλιας κυριάρχησε στις τοπικές διοργανώσεις της Ε.ΚΑ.Σ.Χ. κατά τη δεκαπενταετία 1990-2005, στη διάρκεια της οποίας κατέκτησε δέκα Πρωταθλήματα Γυναικών και συγκεκριμένα των ετών: 1991, 1994, 1995, 1996, 1998, 1999, 2000, 2001, 2002 και 2004. 2012 2013 2014 2015
Η κατάκτηση του παραπάνω τροπαίου την περίοδο 2001-02 οδήγησε την ομάδα στη Β' Εθνική Κατηγορία για την περίοδο 2002-03, η οποία ήταν και η τελευταία κατά την οποία έλαβε χώρα η εν λόγω διοργάνωση. Έχοντας συγκεντρώσει 5 νίκες και 17 ήττες στη διάρκεια της χρονιάς, η Νέα Τρίγλια κατετάγη στη 10η θέση της τελικής βαθμολογίας του Ομίλου Βορρά, με αποτέλεσμα να υποβιβαστεί.
Η κατάκτηση ενός ακόμη Πρωταθλήματος Ε.ΚΑ.Σ.Χ. την επόμενη περίοδο 2003-04 οδήγησε την ομάδα της Χαλκιδικής στην Α2 Εθνική Κατηγορία εγκαινιάζοντας το πιο επιτυχημένο κομμάτι στη μέχρι σήμερα ιστορία της. Αν και παρούσα στην κατηγορία για πρώτη φορά, κατά την αγωνιστική περίοδο 2004-05 είχε απολογισμό 15 νίκες και 5 ήττες, καταλαμβάνοντας τη 2η θέση της κατάταξης του Ομίλου Βορρά πίσω από το Γ.Α.Σ. Κομοτηνή. Σαν αποτέλεσμα κέρδισε μία θέση στην Α1 Εθνική Κατηγορία για τη διοργάνωση του επόμενου φθινοπώρου.
Σε καθεμία από τις τέσσερις αυτές χρονιές οπότε και διαγωνίστηκε σε εθνικό επίπεδο, ο σύλλογος έλαβε μέρος και στη διοργάνωση του Κυπέλλου Ελλάδος, χωρίς ωστόσο να καταφέρει να πετύχει καμία νίκη σε τέσσερις αγώνες. Συγκεκριμένα αποκλείστηκε διαδοχικά από τους συλλόγους: Πρωτέα Ελευθερίου-Κορδελιού (62-65), Σπόρτιγκ Αθηνών (64-62), Αθηναϊκό (129-35) και Πυλαία (67-46).
Την περίοδο 2011-12, χρονιά κατά την οποία συμμετείχαν στο Πρωτάθλημα Γυναικών της Ε.ΚΑ.Σ.Χ. 6 ομάδες, η Νέα Τρίγλια κατέλαβε την 4η θέση της τελικής κατάταξης. Την επόμενη χρονιά, 2012-13, βρέθηκε ξανά στην 4η θέση σε διοργάνωση 6 ομάδων.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Α.Ο. Νέας Τρίγλιας διαγωνίστηκε στο Πρωτάθλημα Γυναικών που διοργάνωσε η Ένωση Καλαθοσφαιρικών Σωματείων Χαλκιδικής. Έχοντας συγκεντρώσει 8 νίκες σε ισάριθμους αγώνες, αναδείχθηκε Πρωταθλήτρια ομάδα της κατηγορίας, λαμβάνοντας παράλληλα το δικαίωμα να διαγωνιστεί στο Ειδικό Πρωτάθλημα Ανόδου στην Α2 Εθνική Κατηγορία (Όμιλος Βορρά). Εκεί κλήθηκε να αντιμετωπίσει τους συλλόγους Α.Ο.Κ. Βέροιας, Λασσάνη Κοζάνης, Ασπίδα Ξάνθης και Αίολο Τρικάλων, χωρίς ωστόσο να κατορθώσει να ανέβει στις κατηγορίες πανελλαδικής εμβέλειας.
Έδρα του συλλόγου είναι το Κλειστό Γυμναστήριο Τρίγλιας. Πρόεδρος του διοικητικού συμβουλίου είναι ο Γιώργος Ραχμανίδης. Καθήκοντα πρώτου προπονητή διατηρεί ο Χρήστος Καραφεύγας. Περιοδο 2014΄΄΄2015 Πρωταθλητρια Εκασχ.
Τμήματα υποδομής
Κατά την αγωνιστική περίοδο 2013-14 το τμήμα Κορασίδων του συλλόγου κατέκτησε το Πρωτάθλημα Κορασίδων της Ε.ΚΑ.Σ.Χ. επικρατώντας στον τελικό επί των Σιθώνων Νικήτης με σκορ 44-43. Περιοδο 2014 ΄΄2015 Πρωταθλητρια κορασιδων Χαλκιδικης,, , , 2014/ 2015 Πρωταθλητρια Χαλκιδικης στις ΝΕΑΝΙΔΕΣ
Παραπομπές
Κατηγορία:Αθλητικοί σύλλογοι Χαλκιδικής Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Χ. Κατηγορία:Ιδρύσεις αθλητικών συλλόγων το 1986 Κατηγορία:Ιδρύσεις ομάδων καλαθοσφαίρισης το 1986
Φυσικό κρασί
Το φυσικό κρασί είναι το κρασί το οποίο τηρεί κάποια κριτήρια ώστε να χαρακτηριστεί "φυσικό", καθώς αυστηρός όρος για το τι είναι "φυσικό κρασί" δεν υπάρχει. Οι αμπελώνες που προέρχεται το σταφύλι πρέπει να είναι βιολογικοί ή βιοδυναμικοί και ο τρύγος να γίνεται μόνο με τα χέρια και όχι με μηχανικά μέσα. Η αλκοολική ζύμωση πρέπει να γίνεται με άγριες ζύμες και χωρίς να προστεθούν ένζυμα. Επίσης το "φυσικό κρασί" δεν έχει πρόσθετα (acid, tannin, colouring) εκτός από θειώδη που δεν πρέπει να ξεπερνούν τα 70mg/l. Τελός, κανενός είδους άλλη τεχνική επεξεργασία δεν εφαρμόζεται, όπως αντίστροφη ώσμωση, spinning cone, κρυοεκχύλιση, ultraviolet C irradiation, φινίρισμα, καθώς και σταθεροποίηση. Το κρασί πρέπει να είναι ελαφριά ή καθόλου φιλτραρισμένο.
Κατηγορία:Κρασί
Γενικές εκλογές του Αγίου Χριστόφορου και Νέβις (2020)
Οι γενικές εκλογές πραγματοποιήθηκαν στον Άγιο Χριστόφορο και Νέβις την Παρασκευή 5 Ιουνίου 2020. Ο κυβερνών συνασπισμός, Ομάδα Ενότητας που αποτελείται από τους PAM, CCM και PLP, κέρδισε συντριπτική νίκη με εννέα από τους έντεκα άμεσα εκλεγμένους βουλευτές και συγκεντρώνοντας συνολικά 54,85 % της ψήφου Ωστόσο, όπως και στις προηγούμενες εκλογές του 2015, το μεμονωμένο κόμμα που κέρδισε τις περισσότερες ψήφους (PAM) δεν κέρδισε τις περισσότερες έδρες.
Εκλογικό σύστημα
Εκλέγονται έντεκα από τις δεκαπέντε έδρες στην Εθνοσυνέλευση, με τα άλλα τέσσερα μέλη να διορίζονται από τον Γενικό Κυβερνήτη κάποια στιγμή μετά τις εκλογές. Οι έντεκα εκλεγμένες έδρες εκλέγονται σε μονοεδρικές εκλογικές περιφέρειες χρησιμοποιώντας την πλειοψηφία.
Εξωτερικοί σύνδεσμοι
2020 Αγιος Χριστοφορος και Νεβις
Ρι Ολ-σολ
Ο Ρι Ολ-σολ (리을설: 14 Σεπτεμβρίου 1921 - 7 Νοεμβρίου 2015) ήταν πολιτικός και στρατιωτικός αξιωματούχος της Βόρειας Κορέας. Έπαιξε σημαντικό ρόλο στις διοικήσεις των Κιμ Ιλ-σονγκ και Κιμ Τζονγκ-ιλ, επιτυγχάνοντας το βαθμό του Στρατάρχη του Κορεατικού Λαϊκού Στρατού. Ήταν υπεύθυνος για την ασφάλεια κορυφαίων ηγετών της Βόρειας Κορέας και των οικογενειών τους ως διοικητής της φρουράς.
Παραπομπές
Ολ σολ Κιμ
Hemispheres
Το Hemispheres είναι το έκτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Οκτωβρίου του 1978 μέσω της δισκογραφικής εταιρίας "Anthem Records". Η πρώτη κοπή του δίσκου βινυλίου περιελάμβανε μία αφίσα, ενώ η "Anthem" εξέδωσε τον δίσκο στον Καναδά και σε κόκκινο βινύλιο.
Η επιτυχία του δίσκου ήταν παρόμοια με τους προκατόχους του, φθάνοντας στο Top-20 στον Καναδά και το Ηνωμένο Βασίλειο και το Top-50 στο αμερικάνικο Billboard. Έχει βραβευθεί ως πλατινένιος στις Ηνωμένες Πολιτείες και την πατρίδα του συγκροτήματος και ως ασημένιος στην Μεγάλη Βρετανία. Στο πλαίσιο της προώθησης του, γυρίστηκε βίντεο κλιπ για το κομμάτι "The Trees", το οποίο κυκλοφόρησε σε μορφή σινγκλ, όπως και το "Circumstances", χωρίς να γνωρίσουν εμπορική επιτυχία.
Οι κριτικές για τον δίσκο ήταν θετικές, με το "Allmusic" να του δίνει τρία αστέρια, το "Sputnik Music" μέσο όρο βαθμολογιών 4,3 / 5 και το "Metal Archives" 88%.
Λίστα Τραγουδιών
1. Cygnus X-1 Book II: Hemispheres (Lee, Lifeson, Peart) - 18:08
2. Circumstances (Lee, Lifeson, Peart) - 3:42
3. The Trees (Lee, Lifeson, Peart) - 4:46
4. La Villa Strangiato (An Exercise in Self-Indulgence) (Lee, Lifeson, Peart) - 9:35
Θέσεις τσαρτ
Hemispheres (άλμπουμ)
Επίσημη κυκλοφορία: 29 Οκτωβρίου 1978
Βραβεία
Hemispheres (άλμπουμ)
Ηνωμένες Πολιτείες (RIAA Certification): Πλατινένιος
Καναδάς (CRIA Certification): Πλατινένιος
Ηνωμένο Βασίλειο (BPI Certification): Ασημένιος
Μέλη των Rush
Οι μουσικοί οι οποίοι ηχογράφησαν το "Hemispheres" ήταν οι εξής:
Πηγές
Κατηγορία:Δισκογραφία των Rush Κατηγορία:Άλμπουμ του 1978
Είσαι στην ΕΟΚ... Μάθε για την ΕΟΚ
Το Είσαι στην ΕΟΚ... Μάθε για την ΕΟΚ είναι σατιρική ταινία του 1981, σε σκηνοθεσία Ντίμη Δαδήρα.
Πλοκή
Σε ένα χωριό της ελληνικής επαρχίας φτάνει ένα τηλεοπτικό συνεργείο το οποίο ετοιμάζει μια ενημερωτική εκπομπή για την επικείμενη ένταξη της Ελλάδας στην Ευρωπαϊκή Οικονομική Κοινότητα. Μέσα από τις συνεντεύξεις των πολιτών, γίνεται εμφανής η τοποθέτησή τους υπέρ ή κατά της ΕΟΚ. Σκοπός της ταινίας είναι η μέσω της σάτιρας κριτική θεώρηση της απόφασης της ένταξης της Ελλάδας στην ΕΟΚ.
Παραγωγή και παραλειπόμενα
Το Είσαι στην ΕΟΚ... Μάθε για την ΕΟΚ προβλήθηκε τη σεζόν 1980-1981 κόβοντας 102.671 εισιτήρια και κατατάχθηκε στη 13η θέση ανάμεσα σε 25 ταινίες της ίδιας σεζόν. Κυκλοφόρησε και με τη μορφή DVD στις 18 Απριλίου 2006.
Εξωτερικοί σύνδεσμοι
Εισαι στην ΕΟΚ Κατηγορία:Ταινίες του 1981 Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ταινίες με μουσική σύνθεση Γιώργου Κατσαρού Κατηγορία:Ελληνικές σατιρικές ταινίες Κατηγορία:Ταινίες σε σκηνοθεσία Ντίμη Δαδήρα Κατηγορία:Ταινίες σε σενάριο Γιώργου Μυλωνά
Φηλικίσιμος
Εξέγερση των εργαζομένων στο νομισματοκοπείο
Το γεγονός ότι το νομισματοκοπείο της Ρώμης ήταν ανενεργό για μικρό χρονικό διάστημα πριν από τη νομισματική μεταρρύθμιση του 274, θα μπορούσε να είναι συνέπεια αυτής της εξέγερσης, και η κακή ποιότητα των νομισμάτων στην αρχή της βασιλείας του Αυρηλιανού υποστηρίζει την κατηγορία, ότι οι εργάτες στο νομισματοκοπείο νόθευαν το νόμισμα. Ο Αυρηλιανός επέλεξε τον Γάιο Βαλέριο Σαβίνο ως διάδοχο τού Φηλικίσιμου και το νομισματοκοπείο στη Ρώμη μεταφέρθηκε στο Μεδιόλανον.
Πηγές
Κατηγορία:Πολιτικοί αξιωματούχοι στην Αρχαία Ρώμη
Κωνσταντίνος Χατζηιωάννου
Ο Κωνσταντίνος Ιωάννου  και αργότερα Χατζηιωάννου από τη Λήμνο υπήρξε Έλληνας στρατιωτικός και αγωνιστής στην Ελληνική Επανάσταση του 1821. Έφτασε έως το βαθμό του ανθυπολοχαγού και τιμήθηκε με χαλκούν αριστείο και αργυρό σταυρό. Μεταπολεμικά εγκαταστάθηκε στην Αθήνα.
Η δράση του
Ο Κωνσταντίνος Ιωάννου γεννήθηκε στη Λήμνο στις αρχές του 19ου αιώνα και συμμετείχε στην Επανάσταση τα τελευταία έτη του αγώνα, όπως προκύπτει από το σκεπτικό της απονομής του χάλκινου αριστείου που του δόθηκε. Όμως, δεν είναι γνωστές λεπτομέρειες από τη δράση του στον αγώνα. Πρωτοαναφέρεται το 1829, όταν κατατάχτηκε στο ΙΒ΄ ελαφρύ τάγμα του συντοπίτη του αξιωματικού Τριαντάφυλλου Τζουρά. Το 1830 υπηρετούσε ως λοχίας σιτιστής στο 2ο λόχο υπό τον λοχαγό Ιω. Κοντούλη. Τη εποχή αυτή μετείχε με το τάγμα του στις προσπάθειες αντιμετώπισης των στασιαστών στο Άργος. Τον Αύγουστο του 1831 με εντολή του υπουργού Στρατιωτικών Π.Γ. Ρόδιου συνόδεψε χρηματαποστολή 2,5 χιλιάδων φοινίκων που αφορούσε στη μισθοδοσία υπαλλήλων και στρατιωτικών από το Ναύπλιο στην Αθήνα. Το ίδιο έτος προήχθη σε ανθυπολοχαγό και ανέλαβε υπασπιστής του Τρ. Τζουρά και μετά το σοβαρό τραυματισμό του τελευταίου του υποταγματάρχγη Ι. Κοντούλη που ανέλαβε τη διοίκηση.
Με την έλευση του Όθωνα και τη διάλυση των "ατάκτων" κατατάχθηκε ως λοχίας στο 2ο λόχο του Α΄ τάγματος ακροβολιστών του Τρ. Τζουρά στην Αθήνα. Αργότερα, το 1836, αναφέρεται ως ανθυπολοχαγός και έχει μετατεθεί στη Φθιώτιδα στο Σώμα Εθνοφυλακής του Βάσου Μαυροβουνιώτη.
Το έτος αυτό τιμήθηκε με το χάλκινο αριστείο, αλλά δεν έλαβε ποτέ το σχετικό δίπλωμα. Το 1838 ο διοικητής του, Βάσος Μαυροβουνιώτης, διαμαρτύρεται για την καθυστέρηση της αποστολής του γράφοντας μεταξύ άλλων στην αναφορά του προς το Υπ. Στρατιωτικών ότι του απονεμήθηκε:
"Χάριν των πολλών εκδουλεύσεών του προς την πατρίδα, επειδή και εις τον ιερόν αγώνα της πατρίδος εξεπλήρωσε εντίμως το χρέος του.''
Το δίπλωμα και το μετάλλιο όμως και πάλι δεν έφτασαν. Σε σχετικό ερώτημα που έστειλε το 1840 μέσω του νέου διοικητή του Τρ. Τζουρά, του απάντησαν πως: "Το χαλκούν αριστείον του λοχίου Κώστα Χ΄΄Ιωάννου σας απεστάλη κατά το 1836 έτος, με την υπ' αριθ. 8216 της 20 Μαΐου Διαταγήν μας". Προφανώς κάπου παράπεσε.
Παράλληλα, ως ανθυπολοχαγός, του απονεμήθηκε ο αργυρούς σταυρός, συνοδευόμενος από το ακόλουθο δίπλωμα που πιστοποιεί τη συμμετοχή του στον αγώνα της ανεξαρτησίας:
ΟΘΩΝ Ελέω Θεού Βασιλεύς της Ελλάδος Χορηγήσαντες τον κατά την 18/30 Σεπτεμβρίου 1835 συστηθέντα αργυρούν σταυρόν εις τον Κύριον Κωνσταντίνον Ιωάννου Λήμνιον ανθυπολοχαγόν, ως εντίμως μεθέξαντα του υπέρ ανεξαρτησίας των Ελλήνων αγώνος με την άδειαν του να φέρει το έντιμον τούτο παράσημον εις πάσαν περίστασιν, παρέχομεν εις αυτόν προς πιστοποίησιν τούτου το παρόν Δίπλωμα, υπογεγραμμένον παρ' Ημών Ιδία χειρί και εσφραγισμένον με την Ημετέραν μεγάλην Σφραγίδα του Κράτους. Εν Αθήναις την 20 Φεβρουαρίου/3 Μαρτίου 1836.
Είναι γνωστό πως συνέχισε να υπηρετεί ως ανθυπολοχαγός μέχρι το Δεκέμβριο του 1860. Στα έγγραφα μετά το 1840 αναφέρεται κάποιες φορές και ως Χατζηιωάννου, προφανώς έπειτα από κάποιο προσκύνημα που έκανε στα Ιεροσόλυμα.
Πηγές
Κατηγορία:Έλληνες αξιωματικοί του πεζικού Κατηγορία:Χάλκινο αριστείο του Αγώνα Κατηγορία:Αργυρός σταυρός του Τάγματος του Σωτήρος
Νήσος Μέλβιλ (Αυστραλία)
Βρίσκεται στην ανατολική Θάλασσα του Τιμόρ, έξω από τις ακτές της Βόρειας Επικρατείας. Με γεωγραφικές συντεταγμένες του κέντρου της 11°33΄ Νότιο πλάτος και 130°56΄ Ανατολικό μήκος, κείται δυτικά της χερσονήσου Κόμπουργκ και κλείνει κατά το μεγαλύτερο μέρος του το στόμιο του κόλπου Βαν Ντήμεν.
Με έκταση 5.786 τετραγωνικά χιλιόμετρα, σχεδόν 12 φορές μικρότερη από την Τασμανία, η Νήσος Μέλβιλ μένει μόλις έξω από τον κατάλογο των 100 μεγαλύτερων νησιών της Γης. Σχηματίζει με την αρκετά μικρότερη Νήσο Μπάθερστ ένα «δίδυμο νησί», καθώς τις χωρίζει ένας στενός και μεγάλου μήκους πορθμός. Παρόμοια, στο νότιο άκρο της Μέλβιλ βρίσκεται το νησάκι Ιριτίτου με έκταση 1,6 τετραγωνικό χιλιόμετρο, από το οποίο χωρίζεται με «ποταμοειδές» στενό πλάτους μόλις 55 μέτρων
Τα νησιά Μέλβιλ και Μπάθερστ είναι γνωστά μαζί ως «Νησιά (των) Τίβι», από τη φυλή των ιθαγενών Αυστραλών που πρωτοκατοίκησαν τα νησιά. Το κλίμα των νησιών είναι τροπικό.
Ιστορικά στοιχεία
Ο Φίλιπ Κινγκ ονόμασε το νησί προς τιμή του Ρόμπερτ Ντάντας (Dundas), 2ου υποκόμη του Μέλβιλ, πρώτου λόρδου του Ναυαρχείου, ο οποίος τιμήθηκε και με την ονοματοδοσία της πολύ μεγαλύτερης Νήσου Μέλβιλ στην καναδική Αρκτική. Λίγο αργότερα, οι Βρετανοί επεχείρησαν για πρώτη φορά να εγκατασταθούν στη βόρεια ακτή της Αυστραλίας, στο βραχύβιο Φορτ Ντάντας (1824-1828) στα βορειοδυτικά της νήσου Μέλβιλ.
Εξωτερικοί σύνδεσμοι
Κατηγορία:Νησιά της Αυστραλίας
Κατάλογος προέδρων της Σερβίας
Ο κατάλογος που ακολουθεί συμπεριλαμβάνει τους αρχηγούς κράτους της Σοσιαλιστικής Δημοκρατίας της Σερβίας, μία χώρα που ήταν τμήμα της Σοσιαλιστικής Ομοσπονδιακής Δημοκρατίας της Γιουγκοσλαβίας κα τους αρχηγούς κράτους της Δημοκρατίας της Σερβίας (1992–2006), που ήταν τμήμα της Κρατικής Ένωσης της Σερβίας και του Μαυροβουνίου. Πριν το 1974, αρχηγός κράτους της Σερβίας ήταν ο πρόεδρος του σερβικού κοινοβουλίου.
Ο Πρόεδρος της Δημοκρατίας (Predsednik Republike, Председник Републике) εκλέγεται άμεσα από τον λαό για θητεία πέντε ετών, η οποία περιορίζεται από το σύνταγμα σε μία μόνο επιτρεπόμενη ανανέωση. Εκτός από αρχηγός των ενόπλων δυνάμεων της Σερβίας, ο Πρόεδρος διορίζει τον Πρωθυπουργό με τη συναίνεση της Εθνοσυνέλευσης, και ασκεί περιορισμένη επιρροή στην εξωτερική πολιτική. Το γραφείο του Προέδρου βρίσκεται στην Νόβι Ντβορ.
Σερβία εντός Γιουγκοσλαβίας / Σερβία και Μαυροβούνιο (1944–2006)
(15) (3) (1) (1) (1) (1) (1)
Δημοκρατία της Σερβίας (2006–σήμερα)
Η Σερβία έγινε ανεξάρτητη στις 5 Ιουνίου 2006.
(1) (1) (2)
Εξωτερικοί σύνδεσμοι
*
Αιλιανός (στασιαστής)
Κατεστάλη από τον καίσαρα Μαξιμιανό Ηράκλειο το 285. Η εξέγερση που ξεκίνησε μαζί με τον Αμάνδο το 285 αποδόθηκε από ορισμένους στον Χριστιανισμό, αλλά ο Έντουαρντ Γκίμπον αμφιβάλλει γι' αυτό στο διάσημο βιβλίο του «Η παρακμή και η πτώση της Ρωμαϊκής Αυτοκρατορίας».
Βιβλιογραφικές αναφορές
Κατηγορία:Ρωμαίοι σφετεριστές
Δάγκειος πυρετός
Ο δάγκειος πυρετός είναι μια μόλυνση που προκαλείται από τον δάγκειο ιό. Ο δάγκειος ιός μεταδίδεται μέσω των κουνουπιών. Ο δάγκειος πυρετός είναι επίσης γνωστός ως «πυρετός των σπασμένων οστών», επειδή ο πόνος που μπορεί να προκαλέσει στους ανθρώπους είναι τόσο μεγάλος, που έχουν την αίσθηση ότι σπάνε τα κόκκαλά τους. Μερικά από τα συμπτώματα της νόσου είναι: πυρετός, πονοκέφαλος, δερματικό εξάνθημα που μοιάζει με της ιλαράς και πόνος στους μυς και στις αρθρώσεις. Σε κάποιους ασθενείς ο δάγκειος πυρετός μπορεί να εξελιχθεί σε μία από τις δύο μορφές που είναι επικίνδυνες για τη ζωή. Η πρώτη μορφή είναι ο δάγκειος αιμορραγικός πυρετός, ο οποίος προκαλεί αιμορραγία, διαρροή στα αιμοφόρα αγγεία (αγωγοί που μεταφέρουν αίμα) και χαμηλά επίπεδα αιμοπεταλίων (υπεύθυνα για τη θρόμβωση του αίματος). Η δεύτερη μορφή είναι το σύνδρομο δάγκειου κλονισμού, που προκαλεί την πτώση της αρτηριακής πίεσης σε επικίνδυνα χαμηλά επίπεδα.
Υπάρχουν τέσσερις διαφορετικοί τύποι του δάγκειου ιού. Από τη στιγμή που κάποιος μολυνθεί από έναν τύπο του ιού, είναι συνήθως προστατευμένος από τον συγκεκριμένο τύπο για την υπόλοιπη ζωή του. Ωστόσο, προστατεύεται από τους άλλους τρεις τύπους του ιού μόνο για ένα σύντομο χρονικό διάστημα. Αν ο συγκεκριμένος άνθρωπος προσβληθεί από κάποιον εκ των τριών αυτών τύπων του ιού, είναι πιο πιθανό να αντιμετωπίσει σοβαρά προβλήματα.
Από τη δεκαετία του 1960, έχει αυξηθεί κατά πολύ ο αριθμός των ανθρώπων που παρουσιάζουν δάγκειο πυρετό. Η ασθένεια αυτή έχει γίνει παγκόσμιο πρόβλημα από την εποχή του Β' Παγκοσμίου Πολέμου. Παρουσιάζεται συχνά σε πάνω από 110 χώρες. Κάθε χρόνο, περίπου 50-100 εκατομμύρια άνθρωποι παρουσιάζουν δάγκειο πυρετό.
Συνεχίζεται η έρευνα για την ανακάλυψη εμβολίου και φαρμάκων που θα μπορέσουν να αντιμετωπίσουν απευθείας τον ιό. Ακολουθούνται επίσης πολλά διαφορετικά είδη μέτρων κατά την προσπάθεια αντιμετώπισης των κουνουπιών.
Οι πρώτες περιγραφές του δάγκειου πυρετού γράφτηκαν το 1779. Στην αρχή του 20ού αιώνα, οι επιστήμονες έμαθαν ότι η νόσος προκαλείται από τον δάγκειο ιό και μεταδίδεται μέσω των κουνουπιών.
Ευρήματα και συμπτώματα
thumb|300px|alt=Outline of a human torso with arrows indicating the organs affected in the various stages of dengue fever|Picture showing the symptoms of dengue fever
Το 80% περίπου (δηλαδή 8 στους 10) των ανθρώπων που μολύνονται από τον δάγκειο ιό δεν παρουσιάζουν συμπτώματα ή παρουσιάζουν μόνο ήπια συμπτώματα (όπως απλό πυρετό). Το 5% περίπου (δηλαδή 5 στους 100) όσων μολύνονται νοσούν πιο βαριά. Για έναν μικρό αριθμό αυτών των ανθρώπων, η νόσος γίνεται επικίνδυνη για τη ζωή τους. Τα συμπτώματα εμφανίζονται 3 με 14 ημέρες αφού εκτεθεί κανείς στον δάγκειο πυρετό. Τις περισσότερες φορές, τα συμπτώματα εμφανίζονται ύστερα από 4 με 7 ημέρες. Αυτό σημαίνει ότι αν κάποιος επιστρέψει από μια περιοχή όπου ο δάγκειος πυρετός είναι συχνό φαινόμενο και παρουσιάσει πυρετό ή άλλα συμπτώματα ύστερα από το πέρας 14 ημερών, το πιο πιθανό είναι να μην έχει μολυνθεί από δάγκειο ιό. Σε περιπτώσεις εμφάνισης δάγκειου πυρετού σε παιδιά, τα συμπτώματά τους είναι πολλές φορές κοινά με αυτά του κοινού κρυολογήματος ή της γαστρεντερίτιδας (γνωστή και ως στομαχική γρίπη, π.χ. εμετός και διάρροια). Ωστόσο, ο δάγκειος πυρετός έχει μεγαλύτερη πιθανότητα να παρουσιάσει σοβαρά προβλήματα σε παιδιά.
Κλινική πορεία
Τα τυπικά συμπτώματα του δάγκειου πυρετού είναι: πυρετός που αρχίζει αιφνίδια, πονοκέφαλος (συνήθως ανάμεσα στα μάτια, εξάνθημα και πόνοι στους μυς και στις αρθρώσεις. Το ψευδώνυμο της νόσου, «πυρετός των σπασμένων οστών», περιγράφει την ένταση που μπορεί να φτάσει ο πόνος αυτός. Ο δάγκειος πυρετός εκδηλώνεται σε τρία στάδια: το εμπύρετο στάδιο, το κρίσιμο στάδιο και την ανάρρωση.
Στο εμπύρετο στάδιο, ο ασθενής παρουσιάζει συνήθως υψηλό πυρετό, που ξεπερνάει συχνά τους 40 βαθμούς Κελσίου (104 βαθμοί Φαρενάιτ). Ο ασθενής ενδέχεται επίσης να παρουσιάσει γενικό πόνο και πονοκέφαλο. Το εμπύρετο στάδιο διαρκεί συνήθως 2 με 7 ημέρες. Σε αυτό το στάδιο, περίπου 50-80% όσων εμφανίζουν συμπτώματα παρουσιάζουν εξάνθημα. Την πρώτη ή τη δεύτερη ημέρα, το εξάνθημα μπορεί να μοιάζει με ερεθισμένο (κοκκινισμένο) δέρμα. Κατά τη συνέχεια (από την τέταρτη μέχρι την έβδομη ημέρα), το εξάνθημα μπορεί να μοιάζει με αυτό της ιλαράς. Ενδέχεται να εμφανιστούν μικρά κόκκινα στίγματα (πετέχια) στο δέρμα. Τα στίγματα αυτά δεν εξαφανίζονται εάν ασκηθεί πίεση στο δέρμα. Προκαλούνται από σπασμένα τριχοειδή αγγεία. Ο ασθενής ενδέχεται επίσης να παρουσιάσει ελαφριά αιμορραγία από τις βλεννογόνους μεμβράνες του στόματος και της μύτης. Ο πυρετός συνήθως πέφτει (υποχωρεί) και μετά επιστρέφει για μία ή δύο ημέρες. Ωστόσο, το μοτίβο αυτό διαφέρει από άνθρωπο σε άνθρωπο.
Σε μερικές περιπτώσεις ασθενών, η ασθένεια μεταβαίνει σε ένα κρίσιμο στάδιο αφού σταματήσει ο υψηλός πυρετός. Το κρίσιμο στάδιο συνήθως διαρκεί 1 με 2 ημέρες. Κατά τη διάρκεια αυτής της φάσης, ενδέχεται να συσσωρευτούν υγρά στον θώρακα και την κοιλία. Αυτό συμβαίνει λόγω της διαρροής που παρουσιάζουν μικρά αιμοφόρα αγγεία. Το υγρό συσσωρεύεται και σταματάει να κυκλοφορεί στο σώμα. Αυτό σημαίνει ότι τα κρίσιμα όργανα δεν λαμβάνουν τόσο αίμα, όσο συνήθως. Λόγω αυτής της κατάστασης, τα όργανα δεν λειτουργούν φυσιολογικά. Ο ασθενής ενδέχεται επίσης να παρουσιάσει βαριά αιμορραγία (συνήθως στη γαστρεντερική οδό.)
Από τους ασθενείς που εμφανίζουν δάγκειο πυρετό, ένα ποσοστό μικρότερο του 5% παρουσιάζουν κυκλοφοριακή καταπληξία, σύνδρομο δάγκειου κλονισμού και δάγκειο αιμορραγικό πυρετό. Αν ένας ασθενής έχει παρουσιάσει κάποια άλλη μορφή δάγκειου στο παρελθόν («δευτερογενή μόλυνση»), η πιθανότητα να αντιμετωπίσουν σοβαρότερα προβλήματα αυξάνεται.
Στο στάδιο ανάρρωσης, το υγρό που έχει διαρρεύσει από τα αιμοφόρα αγγεία επιστρέφει στην κυκλοφορία του αίματος. Το στάδιο ανάρρωσης συνήθως διαρκεί 2 με 3 ημέρες. Η κατάσταση του ασθενούς συνήθως βελτιώνεται πολύ σε αυτό το στάδιο. Ωστόσο, μπορεί να παρουσιαστεί έντονος κνησμός και βραδυκαρδία. Σε αυτό στο στάδιο, ο ασθενής ενδέχεται να μεταβεί σε κατάσταση υπερφόρτωσης με υγρά (όταν επιστρέφουν υπερβολικές ποσότητες υγρού). Αν επηρεαστεί ο εγκέφαλος, μπορεί να προκληθεί εγκεφαλίτιδα ή μεταβολή του επιπέδου συνείδησης (όταν δηλαδή η σκέψη, η αντίληψη, η συναίσθηση και η συμπεριφορά του ασθενούς ενδέχεται να είναι διαφορετικές από το φυσιολογικό).
Σχετικά προβλήματα
Σε μερικές ελάχιστες περιπτώσεις, ο δάγκειος μπορεί να επηρεάσει και άλλα συστήματα του ανθρώπινου σώματος. Ο ασθενής ενδέχεται να έχει μόνο τα αντίστοιχα συμπτώματα της νόσου ή αυτά να συνοδεύονται από τα τυπικά συμπτώματα του δάγκειου. Στο 0,5 με 6% των βαρέων περιπτώσεων, παρουσιάζεται μείωση του επιπέδου συνείδησης. Αυτό συμβαίνει όταν ο δάγκειος ιός προκαλεί μόλυνση του εγκεφάλου. Μπορεί επίσης να συμβεί όταν δεν λειτουργούν σωστά κρίσιμα όργανα, όπως είναι το ήπαρ.
Έχουν αναφερθεί και άλλες περιπτώσεις νευρολογικών διαταραχών (διαταραχές που επηρεάζουν τον εγκέφαλο και τα νεύρα) σε ασθενείς που παρουσιάζουν δάγκειο πυρετό. Για παράδειγμα, ο δάγκειος ενδέχεται να προκαλέσει εγκάρσια μυελίτιδα και σύνδρομο Guillain-Barré. Αν και πρόκειται για μια ιδιαίτερα σπάνια περίπτωση, ο δάγκειος μπορεί επίσης να προκαλέσει μόλυνση της καρδιάς και οξεία ηπατική ανεπάρκεια.
Αιτιολογία
thumb|alt=Μικροσκοπία με εκπομπή ηλεκτρονίων που απεικονίζει τον δάγκειο ιό|Απεικόνιση δάγκειου ιού σε μεγάλη μεγέθυνση (ο σχηματισμός από σκουρόχρωμα στίγματα κοντά στο κέντρο) Ο δάγκειος πυρετός προκαλείται από τον δάγκειο ιό. Κατά το επιστημονικό σύστημα που ονοματίζει και κατηγοριοποιεί τους ιούς, ο δάγκειος ιός αποτελεί μέρος της οικογένειας Flaviviridae και του γένους Flavivirus. Στην ίδια οικογένεια ανήκουν και άλλοι ιοί που μπορούν να προκαλέσουν ασθένειες σε ανθρώπους. Για παράδειγμα, ο ιός κίτρινου πυρετού, ο ιός του Δυτικού Νείλου, ο ιός εγκεφαλίτιδας του St. Louis, ο ιός ιαπωνικής εγκεφαλίτιδας, ο ιός κροτογενούς εγκεφαλίτιδας, ο ιός της νόσου του δάσους Kyasanur και ο ιός αιμορραγικού πυρετού Omsk ανήκουν δίχως εξαίρεση στην οικογένεια Flaviviridae. Οι περισσότεροι από αυτούς τους ιούς διαδίδονται μέσω των κουνουπιών και των τσιμπουριών.
Μετάδοση
alt=Κοντινή φωτογραφία ενός κουνουπιού Aedes aegypti που τσιμπάει ανθρώπινο δέρμα|thumb|Το κουνούπι [[Aedes aegypti ενώ θρέφεται από έναν άνθρωπο]] Ο δάγκειος ιός μεταδίδεται (δηλαδή εξαπλώνεται) κυρίως από τα κουνούπια Aedes, ειδικά από τον τύπο κουνουπιού Aedes aegypti. Τα κουνούπια αυτά ζουν συνήθως στις περιοχές με γεωγραφικό πλάτος 35° Βόρεια και 35° Νότια, σε υψόμετρο κάτω των 1.000 μ. Τσιμπούν κυρίως κατά τη διάρκεια της ημέρας. Ένα μόνο τσίμπημα αρκεί για να μολυνθεί ένας άνθρωπος.
Μερικές φορές, προσβάλλονται με δάγκειο και τα κουνούπια από τους ανθρώπους. Αν ένα θηλυκό κουνούπι τσιμπήσει ένα μολυσμένο άτομο, το κουνούπι μπορεί να μολυνθεί κι αυτό από τον δάγκειο ιό. Στην αρχή, ο ιός ζει στα κύτταρα που καλύπτουν το εσωτερικό του εντέρου του κουνουπιού. 8 με 10 ημέρες αργότερα, ο ιός εξαπλώνεται μέχρι τους σιελογόνους αδένες, οι οποίοι παρασκευάζουν σάλιο. Αυτό σημαίνει ότι το σάλιο που παρασκευάζει το κουνούπι είναι μολυσμένο από τον δάγκειο ιό. Έτσι, όταν το κουνούπι τσιμπήσει κάποιον άνθρωπο, το μολυσμένο του σάλιο εισέρχεται στον άνθρωπο και ενδέχεται να τον μολύνει. Ο ιός δεν φαίνεται να προκαλεί προβλήματα σε μολυσμένα κουνούπια, τα οποία παραμένουν μολυσμένα για την υπόλοιπη ζωή τους. Το κουνούπι Aedes aegypti έχει μεγαλύτερη πιθανότητα να εξαπλώσει τον δάγκειο. Αυτό συμβαίνει διότι αρέσκεται να ζει κοντά σε ανθρώπους και να τρέφεται από ανθρώπους, αντί για ζώα. Αρέσκεται επίσης να αφήνει τα αυγά του σε δοχεία νερού που κατασκευάζει ο άνθρωπος.
Ο δάγκειος μπορεί επίσης να διαδοθεί μέσω μολυσμένων προϊόντων του αίματος και μέσα από τη δωρεά οργάνων. Αν κάποιος ασθενείς με δάγκειο δωρίσει αίμα ή κάποιο όργανό του, το οποίο στη συνέχεια δίνεται σε ένα άλλο πρόσωπο, το πρόσωπο αυτό μπορεί να προσβληθεί με δάγκειο μέσω του αίματος ή του οργάνου που δωρήθηκε. Σε μερικές χώρες, όπως η Σιγκαπούρη, ο δάγκειος είναι συχνό φαινόμενο. Σε αυτές τις χώρες, περίπου 1,6 με 6 στις 10.000 μεταγγίσεις αίματος εξαπλώνουν τον δάγκειο. Ο δάγκειος ιός μπορεί επίσης να μεταδοθεί από τη μητέρα στο παιδί κατά την εγκυμοσύνη ή όταν γεννηθεί το παιδί. Ο δάγκειος μεταδίδεται συνήθως μόνο με αυτούς τους τρόπους.
Κίνδυνοι
Τα μωρά και τα μικρά παιδιά με δάγκειο πυρετό είναι πιο πιθανό ν' αρρωστήσουν σοβαρά απ' ό,τι οι ενήλικες. Τα παιδιά είναι πιο πιθανό ν' αρρωστήσουν σοβαρά αν τρέφονται σχετικά καλά (αν είναι υγιή και καλοταϊσμένα). Αυτό διαφέρει από πολλές άλλες λοιμώξεις, οι οποίες είναι χειρότερες σε παιδιά που είναι υποσιτισμένα ή μη υγιή. Οι γυναίκες έχουν μεγαλύτερη πιθανότητα απ' τους άντρες ν' αρρωστήσουν σοβαρά. Ο δάγκειος πυρετός μπορεί να είναι θανατηφόρος γι' ανθρώπους με χρόνιες ασθένειες όπως ο διαβήτης και το άσθμα.
Μηχανισμός
Όταν ένα κουνούπι τσιμπάει κάποιον, το σάλιο του εισέρχεται στο δέρμα του ατόμου. Αν το κουνούπι είναι μολυσμένο με δάγκειο πυρετό, φέρει τον ιό στο σάλιο του. Έτσι όταν ένα κουνούπι τσιμπάει κάποιον, ο ιός εισέρχεται στο δέρμα του ατόμου μαζί με το σάλιο του κουνουπιού. Ο ιός προσκολλάται και εισέρχεται στα λευκά αιμοσφαίρια του ατόμου (τα λευκά αιμοσφαίρια βοηθούν τον οργανισμό ν' αμυνθεί πολεμώντας απειλές, όπως οι λοιμώξεις). Ενώ τα λευκά αιμοσφαίρια κυκλοφορούν στο σώμα, ο ιός πολλαπλασιάζεται. Τα λευκά αιμοσφαίρια αντιδρούν παράγοντας σηματοδότριες πρωτεΐνες (τις λεγόμενες κυτταροκίνες), όπως οι ιντερλευκίνες, οι ιντερφερόνες και οι παράγοντες νέκρωσης των όγκων. Αυτές οι πρωτεΐνες προκαλούν πυρετό, συμπτώματα γρίπης και έντονους πόνους που εκδηλώνονται μαζί με τον δάγκειο πυρετό.
Διάγνωση
Συνήθως, οι επαγγελματίες υγείας κάνουν διάγνωση του δάγκειου πυρετού εξετάζοντας το μολυσμένο άτομο και καταλαβαίνοντας ότι τα συμπτώματα ταιριάζουν μ' αυτά της νόσου. Είναι ιδιαίτερα πιθανό οι επαγγελματίες υγείας να μπορούν να διαγνώσουν τον δάγκειο πυρετό μ' αυτόν τον τρόπο σε περιοχές όπου συναντάται συχνά. Ωστόσο, όταν ο δάγκειος πυρετός είναι στα πρώιμα στάδια, ίσως είναι δύσκολο να διαχωριστεί από άλλες ιογενείς λοιμώξεις (λοιμώξεις που προκαλούνται από ιούς). Κάποιος μπορεί να πάσχει από δάγκειο αν έχει πυρετό και δύο από τα ακόλουθα συμπτώματα: ναυτία κι εμετό, εξάνθημα, γενικούς πόνους, χαμηλές τιμές λευκών αιμοσφαιρίων ή θετικό τεστ tourniquet. Οποιαδήποτε προειδοποιητικά σημάδια, μαζί με πυρετό, συνήθως δείχνουν ότι ένα άτομο έχει δάγκειο σε περιοχές όπου η νόσος είναι συχνή. .